**Základná škola GBEĽANY**

**pozýva**

**[](http://www.google.sk/imgres?imgurl=http://www.zsskultetyho.sk/cms/moduly/komentar/cropimg_min/upload_pic/resize_1004.jpg&imgrefurl=http://www.zsskultetyho.sk/aktuality-13.html&h=193&w=261&tbnid=WL-m932gnG4ehM:&zoom=1&docid=jnFsr9oZdLtNfM&ei=ziu1VMfoF8HIyAOt-IDgBA&tbm=isch&ved=0CCwQMygPMA8&iact=rc&uact=3&dur=1603&page=1&start=0&ndsp=20)všetkých budúcich prváčikov a ich rodičov**

**na zápis do 1.ročníka, ktorý sa uskutoční dňa 10.apríla 2024 (streda) od 15:30 do 18:30 hod. v priestoroch základnej školy**

**Zákonní zástupcovia dieťaťa pri zápise predložia rodný list dieťaťa, svoje občianske preukazy a 22€ na pracovné zošity.**

**VŠETKY POTREBNÉ INFORMÁCIE SA NACHÁDZAJÚ NA STRÁNKE ŠKOLY: https://zsgbelany.edupage.org/**

**Všeobecné informácie:**

* zápis je určený pre deti, ktoré do 31.8.2024 (vrátane) dovŕšia šiesty rok veku,
* zákonný zástupca dieťaťa so špeciálnymi výchovno-vzdelávacími potrebami doloží **písomné vyjadrenie príslušného zariadenia výchovného poradenstva a prevencie** vydané na základe diagnostického vyšetrenia dieťaťa,
* od 1.1.2021 bola **zrušená možnosť** **odkladu začiatku plnenia povinnej školskej dochádzky. Vznikla možnosť pokračovania plnenia povinného predprimárneho vzdelávania**. V praxi to znamená, že dieťa bude musieť ísť na zápis do ZŠ a následne zákonný zástupca požiada riaditeľa príslušnej MŠ o pokračovanie povinného predprimárneho vzdelávania. Súčasťou žiadosti zákonného zástupcu v MŠ je písomný súhlas príslušného zariadenia výchovného poradenstva a prevencie, písomný súhlas všeobecného lekára pre deti a dorast a informovaný súhlas zákonného zástupcu,
* ak zákonný zástupca požiada o to, aby bolo na plnenie povinnej školskej dochádzky výnimočne prijaté dieťa, ktoré nedovŕšilo šiesty rok veku, je potrebné súhlasné vyjadrenie príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast,
* zákonný zástupca **môže** využiť ponuku školy na nákup doplnkových pomôcok pre prváka v sume 24€,
* **o prijatí dieťaťa** do základnej školy rozhodne riaditeľ školy **do 15.júna 2024**

**VÁM A VAŠIM DEŤOM PONÚKAME:**

* kvalitný výchovno-vzdelávací proces
* kvalifikovanosť učiteľov
* situovanie školy v príjemnom prostredí
* zapojenie školy do rozličných projektov - Erasmus+, Zvýšenie inklúzie a zlepšenie vzdelávacích výsledkov žiakov ZŠ v Gbeľanoch, Obnova učební ZŠ Gbeľany
* výučbu v plne zariadených učebniach
* prácu v odborných učebniach - jazyková, počítačové, interaktívne, laboratórium biológie, chémie, fyziky
* využívanie modernej didaktickej techniky
* [](http://www.google.sk/imgres?imgurl=http://velerocms.com/domains/kamsdetmi/data/fotogalerie/25337902/a.jpg&imgrefurl=http://kamsdetmi.sk/dni-otvorenych-dveri-a-zapisy-do-ms-a-zs/page/6/&h=402&w=286&tbnid=_OBpWu8d2Q-iqM:&zoom=1&docid=88R0LpfXwtrT5M&ei=pCm1VI3JMqLoywPAxoGQAw&tbm=isch&ved=0CEIQMygWMBY&iact=rc&uact=3&dur=698&page=2&start=20&ndsp=25)anglický jazyk od prvej triedy
* integráciu detí so špeciálnymi výchovno-vzdelávacími potrebami
* služby špeciálneho pedagóga, asistenta učiteľa
* možnosť umiestniť dieťa do rannej družiny
* záujmovú činnosť v školskom klube detí
* školský parlament
* školský časopis Za školskými lavicami
* akadémie, burzy, workshopy
* širokú ponuku krúžkov
* plavecký výcvik, školu v prírode
* lyžiarsky výcvik s prvkami moderných trendov v zjazdovom lyžovaní
* organizovanie exkurzií na Slovensku, aj v zahraničí
* športové aktivity – multifunkčné ihrisko, telocvičňa
* rozvoj talentu zapájaním detí do rozličných súťaží v rámci okresu, kraja
* preplácanie nákladov na dopravu v zmysle zákona

**Ak nemôžete svoje dieťa zapísať** v tomto termíne, oznámte nám to, prosím, čo najskôr telefonicky na tel.č.: **041/5980014, 0905423913** alebo prostredníctvom našej e-mailovej adresy: **zsgbelany@gmail.com**. Spoločne nájdeme vhodný termín.